4. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling BY, 31.08.21, pkt. 5
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af et lån på 2,4 mio. kr. Lånet er et tillæg til et eksisterende lån og 
kommunegaranti godkendt af Byrådet 31. august 2021 på 15,3 mio. kr. 
Lånet skal finansiere merudgifter i forbindelse med konvertering af Foldby fra naturgas til 
fjernvarmeforsyning. Energikrisen i 2022 har medført højere udgifter til entreprenørarbejdet og samtidig er 
der tilsluttet flere forbrugere end først antaget i projektforslaget. 
Hinnerup Fjernvarme A.m.b.a. ønsker, at lånet optages i KommuneKredit, og det kræver, at Byrådet giver 
kommunegaranti for lånet. 
 
Der søges om kommunegaranti til optagelse af et fastforrentet lån på 2,4 mio. kr. med en løbetid på 30 år 
og en aktuel rentesats på 3,77 %. 
 
Anlægsarbejdet er afsluttet i 2023.
VURDERING
[adresse] kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve Hinnerup Fjernvarme A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Hinnerup Fjernvarme A.m.b.a. kan 
opnå. Virksomheder med en stærk betalingsevne og lav økonomisk risiko skal, i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projekt, anlægsbeskrivelser, [adresse] 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
med varmeværker i området og på landsplan. Herudover har gennemgangen omfattet udviklingen af 
Hinnerup Fjernvarme A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. 
[adresse]: EMN-2023-02932
Dok-ID: 3633529
Sagsbehandler: lfri
Byråd
19. december 2023  16:00
 
[adresse]. oplyser, at de forhøjede udgifter ikke påvirker taksterne. 
Teknik- og Miljøudvalget har 8. april 2021 godkendt projektforslaget vedrørende fjernvarmeforsyning af 
Foldby.
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Hinnerup Fjernvarme A.m.b.a. Den 
samlede restgæld udgør pt. 116,1 mio. kr.   
 
En årlig provision på 0,40 % af restgælden på det nye lån på 2,4 mio. kr. vil det første år medføre en indtægt 
til [adresse] på ca. 9.000 kr. Indtægten vil falde i takt med, at Hinnerup Fjernvarme A.m.b.a. 
afdrager på lånet. Renter og afdrag på lånet opkræves af KommuneKredit direkte ved Hinnerup 
Fjernvarme.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for et fastforrentet lån på 2,4 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Edith Christiansen og Alexander Holst
Godkendt.
Bilag

Ansøgning om kommunegaranti fra [adresse]. (3633549)
